Handlen i Frederikshavn var ellers hurtig på aftrækkeren umiddelbart efter, rederiet Color Line meddelte, at færgen mellem Frederikshavn og Oslo ved årsskiftet blev indstillet. Color Line satser i stedet på Norges-forbindelserne via Hirtshals. - Vi må konstatere, at der ikke har været økonomisk grundlag for at gå videre med planerne om at indsætte busser til at hente og bringe de norske rejsende i Hirtshals, siger Jens Lyng, indehaver af HavneSuper i Frederikshavn. Han nævner, at en af årsagerne til, at planerne er droppet, er, at Color Line ifølge Jens Lyng ikke har vist interesse i at reklamere for indkøbsmulighederne i Frederikshavn ombord på færgerne, ligesom ankomst og afrejsetidspunkter til og fra Hirtshals passer dårligt ind i forhold til at køre nordmændene til Frederikshavn.

Opsummering:
Frederikshavns handelsliv dropper planerne om at kapre norske kunder fra færgebyen Hirtshals.